Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: 45/1996. (III. 25.) Korm. rendelet (a továbbiakban: Vhr.)
Paragraph Index: 13

(7) A tv. 1. §-a 23. pontjának c) 5. alpontja alkalmazásakor a vámtartozás — az esedékes késedelmi pótlékaival együtt a tv.-ben előírt határidőn belül történő — megfizetését az ügyfél a tevékenységi engedélyt visszavonó határozatot kiadó vámhatóságnál köteles igazolni. A tevékenységi engedély elvesztése miatti működési ellehetetlenülés igazolását a vámhatóság akkor fogadja el, ha az engedély visszavonása a gazdálkodó szervezet gazdasági tevékenységében — az előző évi, könyvvizsgáló által felülvizsgált, számviteli jogszabályok szerinti beszámolóban szereplő — a termékek értékesítéséből, illetve szolgáltatások nyújtásából származó (elszámolt, illetve pénzügyileg rendezett) éves (illetve éves szintre átszámított) (ár)bevétel 50%-át meghaladó részét jelentő tevékenységet szüntetné meg.

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes